钦定古今图书集成/明伦汇编/氏族典/第573卷 > 完颜永元
## 钦定古今图书集成/明伦汇编/氏族典/第573卷 > 完颜永元

按《金史宗干传》：“宗干子充，充子永元，字惇礼，本名元
奴。幼聪敏，日诵千言，善《左氏春秋》，通其大义。天德初，
海陵杀永元弟檀奴、阿里白，永元与弟耶补儿逃匿
得免。世宗即位于辽阳，与耶补儿俱来归，上慰劳甚
厚，授宗正丞，转棣州防御使，泰宁军节度使，历昭义、
绛阳、震武军，迁济南尹、北京副留守，改兴中尹，为彰”
德军节度使。卒官，年五十一。《永元》历典大藩，多知民
间利害，所至称治。